Saskaņoju:

Daugavpils valstspilsētas pašvaldības

iestādes “Sociālais dienests” vadītāja

*(paraksts)* M. Gerasimova

Daugavpilī, 2024. gada 5.novembrī

ZIŅOJUMS Nr. 2.-4.1/33

Daugavpils valstspilsētas pašvaldības iestāde “Sociālais dienests”

uzaicina potenciālos pretendentus piedalīties zemsliekšņa iepirkumā par līguma piešķiršanas tiesībām

**“Specializētā autotransporta pakalpojuma sniegšana guļošo klientu pārnešanai un pārvadāšanai”, ID Nr. DPPISD 2024/33**

1. **Pasūtītājs:**

|  |  |
| --- | --- |
| **Pasūtītāja nosaukumus** | Daugavpils valstspilsētas pašvaldības iestāde “Sociālais dienests” |
| **Adrese** | Vienības iela 8, Daugavpils, LV-5401 |
| **Reģ. Nr.** | **90001998587** |
| **Kontaktpersona** | Juridiskā sektora juriste Kristīne Cimoška, tālrunis: +371 654 40917;e-pasts: kristine.cimoska@socd.lv; |
| **Darba laiks** | Pirmdiena | No 08:00 līdz 12:00 un no 13:00 līdz 18.00 |
| Otrdiena, Trešdiena, Ceturtdiena | No 08:00 līdz 12:00 un no 13:00 līdz 17.00 |
| Piektdiena | No 08:00 līdz 12:00 un no 13:00 līdz 16.00 |

1. Pasūtītājs nepiemēro Publisko iepirkumu likumā noteiktās iepirkuma procedūras, jo paredzamā līgumcena ir līdz EUR 10 000,00 bez PVN (ņemot vērā Publisko iepirkumu likuma 9.panta pirmajā daļā un 11.panta septītajā daļā noteikto). Ir piemērojams ar Daugavpils valstspilsētas pašvaldības izpilddirektora p.i. 2023.gada 17.aprīļa rīkojumu Nr.98e apstiprināto Daugavpils valstspilsētas pašvaldības noteikumu par iepirkumu organizēšanu 57.punkts.
2. **Zemsliekšņa iepirkuma mērķis:** noteikt pakalpojuma sniedzēju, kas nodrošinās specializētā autotransporta pakalpojuma sniegšanu Daugavpils valstspilsētas pašvaldības iestādei “Sociālais dienests” guļošo klientu pārnešanai un pārvadāšanai.
3. **Paredzamā kopējā līgumcena:** 9950,00 EUR bez PVN.
4. **Zemsliekšņa iepirkuma** **nepieciešamības apzināšanas datums:** 01.07.2024.
5. **Līguma izpildes termiņš:** līgums stājas spēkā tās abpusējas parakstīšanas dienā un ir spēkā 2 (divus) mēnešus vai līdz jauna pakalpojuma līguma par specializētā autotransporta pakalpojuma sniegšanu guļošo klientu pārnešanai un pārvadāšanai noslēgšanai Daugavpils valstspilsētas pašvaldības Centralizēta iepirkuma nodaļas organizētā centralizētā iepirkuma ietvaros.
6. **Nosacījumi pretendenta dalībai zemsliekšņa iepirkumā:**
	1. pretendents ir reģistrēts Latvijas Republikas Komercreģistrā vai līdzvērtīgā reģistrā ārvalstīs atbilstoši pretendenta reģistrācijas vai pastāvīgās dzīvesvietas valsts normatīvo aktu prasībām un ir tiesīgs sniegt Pasūtītājam nepieciešamo pakalpojumu Latvijas Republikā;
	2. iepriekšējos trīs gados (2021., 2022., 2023. gadā un 2024. gada periodā līdz piedāvājuma iesniegšanas brīdim) vai īsākā laika periodā, ja pretendents ir dibināts vēlāk, ir atbilstoša pieredze vismaz viena līguma izpildē par iepirkuma priekšmetam līdzīgu pakalpojumu sniegšanu. Līguma ietvaros vismaz 12 (divpadsmit) mēnešus tika sniegts specializētā autotransporta pakalpojumus gulošo personu pārnešanai un pārvadāšanai.
	3. pretendenta piedāvātais transportlīdzeklis (transportlīdzekļi) ir reģistrēts normatīvajos aktos noteiktajā kārtībā un ir tiesīgs piedalīties ceļu satiksmē (veikta transportlīdzekļu valsts tehniskā apskate un saņemta atļauja piedalīties ceļu satiksmē, veikta transportlīdzekļa īpašnieka civiltiesiskās atbildības obligātā apdrošināšana);
	4. pretendenta piedāvātais transportlīdzeklis (transportlīdzekļi) ir aprīkots atbilstoši tehniskajā specifikācijā noteiktajām prasībām;
	5. pakalpojuma sniegšanā (līguma izpildē) iesaistītajam šoferim ir transportlīdzekļu vadīšanas tiesības, kas ļauj personai vadīt attiecīgajai kategorijai atbilstošu transportlīdzekli un derīga attiecīgā transportlīdzekļa vadīšanai nepieciešamā vadīšanas apliecība;
	6. pretendents nodrošinās speciāli apmācītu brigādi (vismaz 2 cilvēki, viens no tiem var būt pakalpojuma sniegšanā iesaistītais šoferis) guļošo klientu pārnešanai un pārvadāšanai, pirmās medicīniskās palīdzības sniegšanai.
7. **Pasūtītājs izslēdz pretendentu no dalības zemsliekšņa iepirkumā jebkurā no šādiem gadījumiem:**
	1. pasludināts pretendenta maksātnespējas process, apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;
	2. ir konstatēts, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā saskaņā ar likumu “Par nodokļiem un nodevām” vai valstī, kurā tas reģistrēts vai kurā atrodas tā pastāvīgā dzīvesvieta, saskaņā ar attiecīgās ārvalsts normatīvajiem aktiem ir neizpildītas saistības nodokļu (tai skaitā valsts sociālās apdrošināšanas) jomā;
	3. ir konstatēts, ka pretendentam ir noteiktas nacionālās vai starptautiskās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas, kuras ietekmē līguma izpildi.
	4. pretendents ir sniedzis nepatiesu informāciju vai vispār nav sniedzis pieprasīto informāciju;
	5. pretendents nav iesniedzis šī ziņojuma 9. punktā pieprasītos dokumentus;
	6. pretendenta piedāvājums neatbilst tehniskās specifikācijas un šajā ziņojumā minētajām prasībām.
8. **Pretendentu iesniedzamie dokumenti dalībai zemsliekšņa iepirkumā:**
	1. pretendenta **pieteikums** dalībai zemsliekšņa iepirkumā, kas sagatavots atbilstoši 2. pielikumā norādītajai formai (*oriģināls*);
	2. pretendenta **finanšu piedāvājums**, kas sagatavots atbilstoši 3. pielikumā norādītajai formai (*oriģināls*);
	3. pretendenta **tehniskais piedāvājums**, kas sagatavots atbilstoši 4. pielikumā norādītajai formai (*oriģināls*);
	4. pretendenta **pieredzes apraksts**, kas sagatavots atbilstoši 5. pielikumā norādītajai formai (*oriģināls*);
	5. **apmācību dokumentu** apliecinātas kopijas, kas apliecina pretendenta brigādes darbinieku apmācības darbam ar mazkustīgām personām un komunikācijai ar šīm personām, kā arī pirmās palīdzības sniegšanas prasmes.
	6. **pilnvaras oriģināla vai apliecinātas kopijas eksemplārs** – ja ziņojuma 9.1 – 9.6.punktos uzskaitītos dokumentus paraksta pilnvarota persona, kā arī ja līgumu parakstīs cita persona, jāpievieno attiecīgs šīs personas pilnvarojums.
9. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018.gada 4.septembra noteikumiem Nr.558 „Dokumentu izstrādāšanas un noformēšanas kārtība”. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam.
10. Zemsliekšņa iepirkumu komisija, ir tiesīga lūgt pretendentu precizēt vai izskaidrot pretendenta iesniegtos dokumentus dalībai iepirkumā, ar nosacījumu, ka komisijas pieprasītie precizējumi vai izskaidrojumi nepapildina un negroza piedāvājumu. Gadījumā, ja pretendents nav pievienojis piedāvājumam pilnvaru, zemsliekšņa iepirkumu komisija ir tiesīga lūgt pretendentu iesniegt pilnvaru un pievienot to piedāvājumam.
11. **Piedāvājuma izvēles kritērijs:** piedāvājums ar viszemāko cenu, kas atbilst ziņojuma prasībām.
12. **Informācija par rezultātiem:** tiks ievietota Daugavpils valstspilsētas pašvaldības iestādes “Sociālais dienests” mājaslapā [www.socd.lv](http://www.socd.lv) un Daugavpils valstspilsētas pašvaldības mājaslapā [www.daugavpils.lv](http://www.daugavpils.lv).
13. **Piedāvājums iesniedzams:** līdz 2024. gada 8.novembrim, plkst. 10:00:
	1. Daugavpils valstspilsētas pašvaldības iestādē “Sociālais dienests”, Vienības ielā 8, Daugavpilī, LV-5401, 1.kab. (pie sekretāres). Piedāvājumam jābūt slēgtā aploksnē ar norādi “Specializētā autotransporta pakalpojuma sniegšana guļošo klientu pārnešanai un pārvadāšanai”, ID Nr. DPPISD 2024/33 un pretendenta rekvizītiem.
	2. atsūtot **ar paroli aizsargātu** un ar drošu elektronisko parakstu parakstītu failu – piedāvājumu uz e-pastu: socd@socd.lv. Šajā gadījumā pretendents nosūta paroli no faila 2024. gada 8.novembrī no plkst. 10:00 līdz plkst. 10:30 (uz e-pastu: kristine.cimoska@socd.lv).

Pielikumā:

1. Tehniskā specifikācija;
2. Pieteikuma par piedalīšanos zemsliekšņa iepirkumā veidlapa;
3. Finanšu piedāvājuma veidlapa;
4. Tehniskā piedāvājuma veidlapa;
5. Pieredzes apraksta veidlapa;
6. Līguma projekts.

Ziņojums sagatavots: 2024.gada 5.novembrī

Komisijas priekšsēdētāja: R. Vavilova

Komisijas priekšsēdētājas vietnieks: V. Loginovs

Komisijas locekļi: O.Daļecka

 M.Liniņa

 L.Kiškoviča

 K.Cimoška

1. pielikums

**TEHNISKĀ SPECIFIKĀCIJA ZEMSLIEKŠŅA IEPIRKUMĀ**

**“Specializētā autotransporta pakalpojuma sniegšana guļošo klientu pārnešanai un pārvadāšanai”, ID Nr. DPPISD 2024/33**

1. Pretendents sniedz specializētā autotransporta pakalpojumu Daugavpils valstspilsētas pašvaldības iestādes “Sociālais dienests” klientiem ar invaliditāti, kuri transportējami guļus stāvoklī un kuri veselības stāvokļa dēļ nespēj nosēdēt autotransporta sēdeklī vai ratiņkrēslā, jo nepieciešama pozicionēšana un kuras pārvadāšanai ir nepieciešams specializēts transportlīdzeklis, nokļūšanai uz medicīnisko vai rehabilitācijas iestādi Daugavpils pašvaldībā vai citā Latvijas pilsētā.
2. Pakalpojums jāsniedz pēc nepieciešamības.
3. Pakalpojuma apjoms 2 mēnešu laikā – līdz 199 stundām. Pakalpojuma apjoms, atkarībā no pakalpojuma pieprasījuma, var tikt mainīts.
4. Atkarībā no pakalpojuma sniegšanas apstākļiem, klienta uznešana augšup/lejup pa kāpnēm līdz galamērķim var notikt uz nestuvēm. Pasūtot transportēšanu uz ārstniecības iestādi un atpakaļ, pretendenta ekipāža pēc nepieciešamības pavadīs klientu līdz vizītes vai procedūru sniegšanas vietai.
5. Pakalpojuma nodrošināšanai pretendents apņemas iesaistīt šoferus, kuriem ir derīga attiecīgā transportlīdzekļa vadīšanai nepieciešamā vadīšanas apliecības kategorija.
6. Pakalpojuma nodrošināšanai pretendents apliecina, ka viņam un personālam, kurš ir iesaistīts transporta pakalpojumu sniegšanā, ir tiesības sniegt norādīto pakalpojumu un pretendents ir saņēmis nepieciešamu atļauju un licenci pārvadāšanas veikšanai.
7. Pretendentam jānodrošina brigāde guļošu klientu pārnešanai un pārvadāšanai.
8. Apmaksa notiek tikai atbilstoši faktiski izpildītajam pakalpojuma apjomam un var nesasniegt paredzamo līgumcenu. Pakalpojuma apjoms un pakalpojuma sniegšanas laiks var mainīties atkarībā no nepieciešamības.
9. Pretendenta piedāvātajā vienību cenā ir iekļautas visas nepieciešamās izmaksas, tai skaitā transportlīdzekļa izmaksas (tajā skaitā mašīnas tīrīšanas un dezinficēšanas pakalpojumi), transportlīdzekļa degvielas izmaksas, darba spēka izmaksas (atkarībā no nepieciešamības, tajā skaitā klienta svara), darbinieku nodrošināšana ar nepieciešamajiem aizsardzības līdzekļiem, apdrošināšana un amortizācijas izmaksas.
10. Citas prasības:

| **Nr. p.k.** | **Nosaukums** | **Minimālā prasība** |
| --- | --- | --- |
| 1. | Transportlīdzeklis | Transportlīdzekļu skaits: vismaz 1.Transportlīdzekļu izlaiduma gads: ne vecāks par 12 (divpadsmit) gadiem (uz piedāvājumu atvēršanas brīdi).Virsbūves tips: mikroautobuss, pielāgots guļošu personu pārvadāšanai.Sēdvietu skaits: ne mazāk kā 4 (ieskaitot vadītāja vietu).Transportlīdzeklim jāatbilst Latvijas Republikā un Eiropas Savienībā spēkā esošajām tiesību normām, lai nodrošinātu pakalpojumu personām, kuras ir guļošas. |
| 2. | Obligātās civiltiesiskās transportlīdzekļu apdrošināšanas polises | Atbilstoši Latvijas Republikā spēkā esošajām tiesību normām. |
| 3. | Obligātais aprīkojums visiem transportlīdzekļiem | Transportlīdzeklis ir speciāli aprīkots guļošo personu pārvadāšanai;Zīmes, kas paredzētas invalīdu autotransporta apzīmējumam;Specializētais transports ir aprīkots ar liftiem/pacēlājiem vai uzbrauktuvēm, ir pielāgoti stiprinājumi nestuvēm gulošu pacientu transportēšanai;Papildus - gaismas ierīces pie autotransporta līdzekļa durvīm un gaisa kondicionieri;Ne mazāk kā 2 (divas) avārijas izkāpšanas vietas; |
| 4. | Prasības darbiniekiem | Darbinieki ir apmācīti darbam ar mazkustīgām personām un komunikācijai ar šīm personām. Pēc vajadzības pakalpojums ietver atbalsta darbinieka piesaisti transportēšanas laikā pie klienta. Atbalsta darbinieka piesaisti jāpiesaka vismaz 7 dienas iepriekš, pirms brauciena datuma.Atbildīgs par personas drošību pārvadājuma laikā ir pakalpojuma sniedzējs.Brigāde guļošu klientu pārnešanai: vismaz 2 (divi) cilvēki, viens no tiem var būt pakalpojuma sniegšanā iesaistītais šoferis. Darbiniekiem jābūt apmācītiem pirmās medicīniskās palīdzības sniegšanai. |
| 5. | Transportlīdzekļu pakalpojumu nodrošināšana | Pretendentam (izpildītājam) specializētā autotransporta pakalpojums jānodrošina guļošu klientu transportēšanai.Specializētā autotransporta pakalpojums jānodrošina 7 dienas nedēļā no plkst. 07:00 līdz 18:00 vai citā laikā, kad klientam nepieciešams saņemt pakalpojumu medicīniskajā vai rehabilitācijas iestādē Daugavpilī vai citā Latvijas pilsētā.Līguma izpildes vieta – Latvijas Republikas teritorija.Pakalpojums jāveic pa iespējami īsāko un ātrāko ceļu.Izpildītājs nodrošina klientu pārvadāšanu pēc pasūtītāja nodotās informācijas par klientam nepieciešamo pakalpojumu. Par detalizētākas informācijas saņemšanu pretendents sazinās ar klientu. |

Sagatavoja:

Daugavpils valstspilsētas pašvaldības iestādes

“Sociālais dienests”

Sociālo pakalpojumu nodaļas vadītāja O.Daļecka

2. pielikums

**PIETEIKUMS PAR PIEDALĪŠANOS ZEMSLIEKŠŅA IEPIRKUMĀ**

**“Specializētā autotransporta pakalpojuma sniegšana guļošo klientu pārnešanai un pārvadāšanai”, ID Nr. DPPISD 2024/33**

|  |  |
| --- | --- |
| **Pretendents** |  |
| **Reģistrācijas Nr.** |  |
| **Adrese** |  |
| **Kontaktpersona** |  |
| **Kontaktpersonas tālr. un e-pasts** |  |
| **Bankas nosaukumus** |  |
| **Bankas kods** |  |
| **Norēķinu konts** |  |

1. Piesakās piedalīties zemsliekšņa iepirkumā “Specializētā autotransporta pakalpojuma sniegšana guļošo klientu pārnešanai un pārvadāšanai”, ID Nr. DPPISD 2024/33.
2. Apņemas (ja Pasūtītājs izvēlēsies šo piedāvājumu) slēgt līgumu un izpildīt visus līguma nosacījumus (6. pielikums).
3. Garantē sniegt pakalpojumu atbilstoši tehniskajā specifikācijā noteiktajām prasībām un ievērojot spēkā esošos normatīvos aktus.
4. Apliecina, ka:
	1. iesniedzis tikai patiesu informāciju;
	2. piekrīt piedāvājuma kopējās cenas publicēšanai Daugavpils valstspilsētas pašvaldības iestādes “Sociālais dienests” mājas lapā internetā ([www.socd.lv](http://www.socd.lv) un www.daugavpils.lv);
	3. nekādā veidā nav ieinteresēts nevienā citā piedāvājumā, kas iesniegts šajā zemsliekšņa iepirkumā;
	4. nav tādu apstākļu, kuri liegtu piedalīties zemsliekšņa iepirkumā un izpildīt tehniskajā specifikācijā norādītās prasības.
	5. nodrošinās konfidencialitāti un neizpaudīs informāciju, kas var tikt iegūta līguma izpildes laikā par Daugavpils valstspilsētas pašvaldības iestādes “Sociālais dienests” darbību un izdotajiem dokumentiem.
	6. ir informēts par personas datu apstrādi piedāvājuma izskatīšanas procesā (nolūks: piedāvājuma izvērtēšana un pretendentu atlase līguma noslēgšanai zemsliekšņa iepirkuma “Specializētā autotransporta pakalpojuma sniegšana guļošo klientu pārnešanai un pārvadāšanai”, ID Nr. DPPISD 2024/33 ietvaros, tiesiskais pamats: Daugavpils valstspilsētas pašvaldības iestādes “Sociālais dienests” leģitīmās intereses).
5. Apstiprina, ka iesniegtais finanšu piedāvājums ir galīgs un netiks mainīts un tas ir spēkā **30** (trīsdesmit) dienas no datuma, kas ir noteikts kā zemsliekšņa iepirkuma piedāvājumu iesniegšanas pēdējais termiņš.
6. Apzinās, ka pasūtītājam nav pienākuma slēgt līgumu ar pretendentu tā uzvaras gadījumā, ja Pasūtītajam zūd pakalpojuma sniegšanas nepieciešamība vai trūkst pakalpojuma saņemšanas finansējuma.

|  |  |
| --- | --- |
| **Vārds, uzvārds\*** |  |
| **Amats** |  |
| **Paraksts** |  |
| **Datums** |  |
| **Zīmogs** |  |

*\* Pretendenta vai tā pilnvarotās personas vārds, uzvārds*

3. pielikums

**FINANŠU PIEDĀVĀJUMS ZEMSLIEKŠŅA IEPIRKUMĀ**

**“Specializētā autotransporta pakalpojuma sniegšana guļošo klientu pārnešanai un pārvadāšanai”, ID Nr. DPPISD 2024/33**

 (*Pretendenta nosaukums*), vienotais reģistrācijas Nr. (*reģistrācijas numurs*), (*juridiska adrese*), piedāvā nodrošināt specializētā autotransporta pakalpojuma sniegšana guļošo klientu pārnešanai un pārvadāšanai, atbilstoši zemsliekšņa iepirkuma ziņojuma tehniskās specifikācijas prasībām par šādu cenu:

|  |  |  |
| --- | --- | --- |
| **Nr.****p.k.** | **Darbu nosaukums** | **Cena par 1 (vienu) stundu EUR bez PVN** |
| 1. | Specializētā autotransporta pakalpojuma sniegšana guļošo klientu pārnešanai un pārvadāšanai [[1]](#footnote-1) |  |
| 2. | Brigāde guļošu klientu pārnešanai[[2]](#footnote-2) |  |
| **Finanšu piedāvājums kopā EUR bez PVN**: |  |

Ar šo mēs apstiprinām, ka mūsu Finanšu piedāvājums ir galīgs un netiks mainīts un ir spēkā **30** (trīsdesmit) dienas no datuma, kas ir noteikts kā iepirkuma procedūras piedāvājumu iesniegšanas pēdējais termiņš.

*Paraksta pretendenta persona ar pārstāvības tiesībām vai pretendenta pilnvarotā persona*

Vārds, uzvārds, amats

Paraksts

Datums

4. pielikums

**TEHNISKAIS PIEDĀVĀJUMS ZEMSLIEKŠŅA IEPIRKUMĀ**

**“Specializētā autotransporta pakalpojuma sniegšana guļošo klientu pārnešanai un pārvadāšanai”, ID Nr. DPPISD 2024/33**

 (*Pretendenta nosaukums*), vienotais reģistrācijas Nr. (*reģistrācijas numurs*), (*juridiska adrese*), piedāvā nodrošināt specializētā autotransporta pakalpojuma sniegšana guļošo klientu pārnešanai un pārvadāšanai, atbilstoši šādam tehniskajam piedāvājumam:

|  |  |  |
| --- | --- | --- |
| ***Nr. p.k.*** | ***Nosaukums*** | **Pretendenta piedāvājuma apraksts***(pretendents norāda sava piedāvājuma aprakstu atbilstoši tehniskajā specifikācijā norādītajām minimālajām prasībām)* |
| 1. | Informācija par transportlīdzekli |  |
| 2. | Informācija par Obligātās civiltiesiskās transportlīdzekļu apdrošināšanas polisēm |  |
| 3. | Obligātais aprīkojums visiem transportlīdzekļiem |  |
| 4. | Darbinieki (skaits)[[3]](#footnote-3) |  |
| 5. | Transportlīdzekļu pakalpojumu nodrošināšana |  |

Ar šo mēs apstiprinām, ka mūsu Tehniskais piedāvājums ir galīgs un netiks mainīts un ir spēkā **30** (trīsdesmit) dienas no datuma, kas ir noteikts kā iepirkuma procedūras piedāvājumu iesniegšanas pēdējais termiņš.

*Paraksta pretendenta persona ar pārstāvības tiesībām vai pretendenta pilnvarotā persona*

Vārds, uzvārds, amats

Paraksts

Datums

5. pielikums

**PRETENDENTA PIEREDZES APRAKSTS**

**ZEMSLIEKŠŅA IEPIRKUMĀ**

**“Specializētā autotransporta pakalpojuma sniegšana guļošo klientu pārnešanai un pārvadāšanai”, ID Nr. DPPISD 2024/33**

Iesniedzot piedāvājumu iepirkumā “Specializētā autotransporta pakalpojuma sniegšana guļošo klientu pārnešanai un pārvadāšanai”, ID Nr. DPPISD 2024/33, (*pretendenta nosaukums*), vienotais reģistrācijas Nr. (*reģistrācijas numurs*), (*juridiskā adrese*) (turpmāk - Pretendents), sniedz šādu informāciju par sniegtajiem specializētā autotransporta pakalpojumiem guļošo personu pārvadāšanai trīs iepriekšējo gadu periodā (2021., 2022., 2023., 2024.gadā līdz piedāvājumu iesniegšanas brīdim):

|  |  |  |  |  |
| --- | --- | --- | --- | --- |
| **Nr.** | **Pasūtītāja nosaukums** | **Līguma priekšmets**  | **Līguma ietvaros veiktie transporta pakalpojumi** | **Līguma izpildes periods vai datums** |
| 1. |  |  |  |  |
| ... |  |  |  |  |

*Paraksta pretendenta persona ar pārstāvības tiesībām vai pretendenta pilnvarotā persona*

Vārds, uzvārds, amats

Paraksts

Datums

6. pielikums

**LĪGUMS Nr.**

**par specializētā autotransporta pakalpojuma sniegšana**

**guļošo klientu pārnešanai un pārvadāšanai**

*(projekts)*

Daugavpilī, 2024. gada \_\_.

**Daugavpils valstspilsētas pašvaldības iestāde „Sociālais dienests”, Reģ. Nr.**90001998587**,** juridiskā adrese: Vienības iela 8, Daugavpils, LV-5401, tās \_\_\_\_\_\_\_\_\_\_\_\_\_\_\_\_\_\_\_\_\_\_\_ **personā,** kura rīkojas uz \_\_\_\_\_\_\_\_\_\_\_\_\_\_ pamata (turpmāk – **Pasūtītājs**), no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Reģ. Nr. \_\_\_\_\_\_\_\_\_,** juridiskā adrese: \_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kas rīkojas pamatojoties uz \_\_\_\_\_\_\_\_\_\_\_\_\_\_\_ (turpmāk – **IZPILDĪTĀJS**), no otras puses, abas kopā/atsevišķi turpmāk sauktas Puses,

pamatojoties uz Izpildītāja piedāvājumu zemsliekšņa iepirkumam par līguma piešķiršanas tiesībām “Specializētā autotransporta pakalpojuma sniegšana guļošo klientu pārnešanai un pārvadāšanai”, ID Nr. DPPISD 2024/33 (turpmāk – Iepirkums) un iepirkuma rezultātiem noslēdza savā starpā šāda satura līgumu (turpmāk – Līgums):

1. **LĪGUMA PRIEKŠMETS**
	1. Pasūtītājs uzdod, bet Izpildītājs apņemas sniegt specializētā autotransporta pakalpojumus guļošo klientu pārnešanai un pārvadāšanai, (turpmāk – Pakalpojums), saskaņā ar Iepirkuma 1.pielikumu – Tehniskā specifikācija, 2.pielikumu – Finanšu piedāvājums un 3.pielikumu – Tehniskais piedāvājums.
	2. Transportlīdzekļa funkcionalitāte ir norādīta Tehniskajā specifikācijā (1. pielikums).
	3. Izpildītājs sniedz Pakalpojumu ar autotransportu, kas piedāvāts Iepirkuma tehniskajā piedāvājumā (3. pielikums) vai ar analogu transportlīdzekli.
2. **PASŪTĪTĀJA UN IZPILDĪTĀJA PIENĀKUMI**
	1. Pasūtītāja pienākumi:
		1. Pasūtītāja norīkotais darbinieks 2 (divu) dienu laikā pēc attiecīgās informācijas saņemšanas no klienta un nepieciešamo dokumentu noformēšanas Pakalpojuma saņemšanai elektroniski uz Izpildītāja e-pastu: \_\_\_\_\_\_\_\_\_\_\_nosūta Izpildītājam pieteikumu, kurā norāda braukšanas datumu, laiku, brauciena maršrutu un klienta vārdu, uzvārdu, kontakttālruni un citu nepieciešamo informāciju;
		2. Pakalpojuma pieteikums tiek sūtīts ar paroli aizsargāta elektroniska faila veidā. Parole tiek nosūtīta uz šādu Izpildītāja e-pastu: \_\_\_\_\_\_\_\_\_\_\_\_\_\_/ mobilo telefonu \_\_\_\_\_\_\_\_\_\_;
		3. Pasūtītājs apņemas brīdināt Izpildītāju par Pakalpojuma sniegšanas izmaiņām vismaz 12 (divpadsmit) stundas iepriekš;
		4. Nosūtot pieteikumu Pakalpojuma nodrošināšanai, Pasūtītājs apņemas pēc vajadzības norādīt nepieciešamību piesaistīt atbalsta darbiniekus (turpmāk –Brigāde) guļošu klientu pārnešanai;
		5. Pasūtītājs apņemas apmaksāt kvalitatīvi sniegto Pakalpojumu.
	2. Izpildītāja pienākumi:
		1. Izpildītājs apņemas savlaicīgi sniegt transporta pakalpojumus, pēc Pasūtītāja apstiprinātiem maršrutiem un Pasūtītāja noradītajā laikā.
		2. Izpildītājs apņemas nodrošināt Pakalpojuma sniegšanu katru dienu no plkst. 07:00 līdz 18:00 vai citā laikā, kad klientam nepieciešams saņemt Pakalpojumu medicīniskajā vai rehabilitācijas iestādē Daugavpilī vai citā Latvijas pilsētā.
		3. Izpildītājs, pēc vajadzības, apņemas nodrošināt Brigādi guļošu klientu pārnešanai, t.i. ir speciāli apmācīta brigāde (vismaz 2 (divi) cilvēki) guļošo klientu pārnešanai un pārvadāšanai, pirmās medicīniskās palīdzības sniegšanai.
		4. Visu Līguma darbības laiku Izpildītājs uztur autotransportu tehniskā kārtībā un nokomplektē ar nepieciešamo inventāru un dokumentiem, saskaņā ar Latvijas Republikas ceļu satiksmes noteikumiem un attiecīgiem normatīviem aktiem.
		5. Visu Līguma darbības laiku Izpildītājs uz sava rēķina sedz izdevumus, kas saistīti ar autotransporta degvielas patēriņu, amortizāciju, darba algu šoferim, darba algu brigādei, ikgadējām nodevām, obligāto civiltiesisko apdrošināšanu un citām saistītām izmaksām.
		6. Izpildītājs ir atbildīgs par autovadītāju un brigādi, kā arī par viņu rīcību klientu pārvadāšanas laikā.
		7. Izpildītājs ir atbildīgs par pārvadājamo personu drošību pārvadājuma laikā.
		8. Izpildītājs apņemas informēt Pasūtītāju par autotransporta bojājumu un piestādīt citu viņa rīcībā esošu vai īrētu analogu autotransportu, pakalpojumu nepārtrauktai sniegšanai.
		9. Visus izdevumus, kas radušies pakalpojuma sniegšanas laikā, tajā skaitā izdevumus par auto bojājumu avārijas un citos satiksmes negadījumos, kā arī trešo personu mantai nodarītajiem zaudējumiem sedz Izpildītājs.
3. **LĪGUMA CENA UN MAKSĀJUMU KĀRTĪBA**
	1. Kopējā līgumcena šī līguma darbības laikā nevar pārsniegt \_\_\_\_\_\_\_\_\_ EUR *(vārdos*) bez pievienotās vērtības nodokļa (PVN), PVN 21% \_\_\_\_\_\_\_\_ EUR (*vārdos*), pavisam kopā ar PVN 21% \_\_\_\_\_\_\_ EUR (vārdos).
	2. Ar šo Līgumu tiek fiksētas Izpildītāja piedāvātās Pakalpojuma cenas (t.i. vienas darba stundas cena Specializētā autotransporta pakalpojuma sniegšanai guļošo klientu pārnešanai un pārvadāšanai) un netiks mainītas visā Līguma darbības laikā.
	3. Norēķinus Pasūtītāja vārdā veic Daugavpils valstspilsētas pašvaldības Centralizētā grāmatvedība.
	4. Visus E-rēķinus Izpildītājs sagatavo elektroniski un no sava e-pasta adreses \_\_\_\_\_\_\_\_\_\_\_\_\_ (*pretendenta piedāvājumā norādītā e-pasta adrese*) nosūta uz Pasūtītāja norādīto e-pasta adresi socd@socd.lv . Šādi E-rēķini ir derīgi bez paraksta. Izpildītājs sagatavo E-rēķinus atbilstoši spēkā esošo normatīvo aktu prasībām attiecībā uz E-rēķinā norādāmo informāciju. Uz E-rēķina tiek norādīta piezīme “Rēķins ir sagatavots elektroniski un ir derīgs bez paraksta”. E-rēķins tiek uzskatīts par saņemtu brīdī, kad Izpildītājs to nosūtījis uz Pasūtītāja norādīto e-pasta adresi. Ja Pasūtītājs vēlas saņemt rēķinus papīra formātā, tas informē Izpildītāju par to 10 (desmit) dienas iepriekš.
	5. Līdz katra mēneša 5. datumam Izpildītājs piestāda Pasūtītājam rēķinu par iepriekšējo mēnesi par faktiski sniegtajiem pakalpojumiem, Pakalpojuma pieņemšanas – nodošanas aktu un ceļazīmes. Ceļazīmēs tiek norādīts Pakalpojuma sniegšanas datums, laiks un braucienu maršruts. Ceļazīmē ir jābūt klienta un Izpildītāja paraksttiesīgās personas parakstam.
	6. Pēc rēķina saņemšanas no Izpildītāja, Pasūtītājs 20 (divdesmit) darba dienu laikā pārbauda rēķinu, ceļazīmes, paraksta Pakalpojuma pieņemšanas – nodošanas aktu un nosūta dokumentus apmaksai Daugavpils valstspilsētas pašvaldības Centralizētajai grāmatvedībai. Ja pārbaudes laikā tiek konstatēti dati, kas neatbilst šī līguma izvirzītajām prasībām, Pasūtītājs sastāda par to pretenziju un šo pretenziju nosūta Izpildītājam.
	7. Izpildītājs 10 (desmit) darba dienu laikā pēc pretenzijas saņemšanas veic nepieciešamos labojumus Līguma 3.5.punktā norādītajos norēķinu dokumentos un atkārtoti iesniedz tos Pasūtītājam.
	8. Daugavpils valstspilsētas pašvaldības Centralizētā grāmatvedība apmaksā Izpildītāja rēķinu bezskaidrā naudā ar pārskaitījumu uz Izpildītāja bankas norēķinu kontu, 3 (trīs) darba dienu laikā no Pakalpojuma pieņemšanas – nodošanas akta parakstīšanas dienas.
	9. Līgumcena var tikt palielināta par 10% (desmit procentiem), pusēm par to rakstveida vienojoties, ievērojot Publisko iepirkumu likuma 61. panta prasības.
4. **STRĪDU IZŠĶIRŠANA UN ATBILDĪBA**
	1. Puses ir atbildīgas par līguma saistību neizpildi saskaņā ar Latvijas Republikā spēkā esošo likumdošanu.
	2. Puses ir atbrīvotas no atbildības par līguma saistībām, ja līguma izpilde kļuvusi neiespējama nepārvaramas varas apstākļu dēļ.
	3. Ja viena Puse būtiski pārkāpusi kādu no līguma noteikumiem, otrai Pusei ir tiesības pieteikt rakstveida pretenziju, kurā norādīts pārkāpuma raksturs un līguma punkts, kuru Puse uzskata par pārkāptu.
	4. Visi strīdi, kas līguma izpildes gaitā izcēlušies starp pusēm, izskatāmi pārrunu ceļā. Ja izlīgums netiek panākts, strīdus risina Latvijas Republikas tiesu instancēs.
	5. Puses var izbeigt līgumu pirms līguma termiņa beigām, Pusēm savstarpēji vienojoties.
	6. Pasūtītājam ir tiesības vienpusēji atkāpties no līguma bez Izpildītāja rakstiskas piekrišanas 10 (desmit) kalendārās dienas iepriekš, to rakstiski brīdinot, šādos gadījumos:
		1. ja no Izpildītāja puses notiek atkārtota saistību izpildes kavēšanās;
		2. Izpildītājs līgumā noteiktās saistības pilda nekvalitatīvi un/vai nepilda tās vispār un/vai nepilda atbilstoši līguma pielikumiem vai neievēro tos;
		3. ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitālā tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
		4. Pasūtītājs nolēmis mainīt klientu pārvadāšanas kārtību un iepirktā pakalpojuma vietā nolēmis organizēt klientu pārvadāšanu patstāvīgi.
	7. Ja Līgums tiek pārtraukts pirms termiņa 4.6.1., 4.6.2., 4.6.3. punktā noteiktajos gadījumos, Izpildītājs maksā Pasūtītājam līgumsodu 10% apmērā no līguma kopējās summas.
	8. Saistību neizpildes gadījumā Puse var pieprasīt otai Pusei līgumsodu 0.1% apmērā no līguma kopējas summas par katru kavējuma dienu, bet ne vairāk kā 10% no līguma kopējās summas.

1. **FIZISKO PERSONU DATU AIZSARDZĪBA**
	1. Līguma ietvaros Pasūtītājs rīkojas kā fizisko personu datu pārzinis, Izpildītājs rīkojas kā fizisko personu datu Apstrādātājs.
	2. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, kā arī Līguma izpildes ietvaros iegūtos fizisko personu datus, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā, bet ne tikai, no 2018. gada 25. maija ievērot Eiropas Parlamenta un Padomes Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
	3. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem.
	4. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti paredz šādu datu nodošanu.
	5. Ja saskaņā ar tiesību normatīvajiem aktiem Pusēm var rasties pienākums nodot tālāk trešajām personām no otras Puses iegūtos fizisko personu datus, tas pirms šādu datu nodošanas informē par to otru Pusi, ja vien normatīvie akti to neaizliedz.
	6. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt šī Līguma izpildes nodrošināšanai, kā arī sniegt visas ar Līguma noslēgšanu un izpildi saistītās ziņas citām iestādēm, kurām ir tiesības pieprasīt un saņemt šīs ziņas saistībā ar normatīvajā aktā noteikto uzdevumu vai funkciju izpildi.
2. **NOBEIGUMA JAUTĀJUMI**
	1. Līgums stājas spēkā ar abpusēju parakstīšanas brīdi un ir spēkā **2 (divus) mēnešus** vai līdz brīdim, kad tiek sasniegta Līguma kopējā summa, vai arī līdz jauna pakalpojuma līguma par specializētā autotransporta pakalpojuma sniegšanu guļošo klientu pārnešanai un pārvadāšanai noslēgšanas dienai Daugavpils valstspilsētas pašvaldības Centralizēta iepirkuma nodaļas organizētā centralizētā iepirkuma ietvaros.
	2. Līdzēji ir tiesīgi vienpusēji atkāpties no šī līguma izpildes brīdinot otru pusi vismaz vienu mēnesi iepriekš.
	3. Izpildītājs apliecina, ka viņam un Izpildītāja personālam, kurš ir iesaistīts transporta pakalpojumu sniegšanā, ir tiesības sniegt 1.1. punktā norādīto pakalpojumu Pasūtītājam, un Izpildītājs ir saņēmis nepieciešamu atļauju un licenci pārvadāšanas veikšanai.
	4. Izpildītājs piecu darba dienu laikā pēc līguma noslēgšanas iesniedz Pasūtītājam dokumentu kopijas, kas apliecina 4.3. punktā minēta noteikuma ievērošanu.
	5. Visi šī līguma grozījumi un papildinājumi ir spēkā tikai gadījumā, ja tie noformēti rakstiski un to parakstījušas abu pušu pilnvarotie pārstāvji.
	6. Līguma darbības laikā ir pieļaujami nebūtiski Līguma nosacījumu grozījumi vai grozījumi, ko izdara, ievērojot Publisko iepirkumu likuma 61. pantu.
	7. Līgums ir sagatavots un parakstīts divos eksemplāros ar visiem Līgumā minētajiem Līguma pielikumiem, pa 1 eksemplāram katrai Pusei, ar vienādu juridisko spēku un ir saistošs Pusēm no tā parakstīšanas brīža *(papīra formāta līguma parakstīšanas gadījumā).* Līgums sagatavots elektroniski un parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītā laika zīmoga datums *(elektroniska formāta līguma parakstīšanas gadījumā).*
	8. Atbildīgās personas šī līguma saistību izpildē:
		1. no Pasūtītāja puses: \_\_\_\_\_\_\_\_, tālr.\_\_\_\_\_\_\_\_\_\_\_\_\_
		2. no Izpildītāja puses: \_\_\_\_\_\_\_\_\_\_\_\_\_, tālr. \_\_\_\_\_\_\_
	9. Līguma pielikumi:

1. pielikums - Tehniskā specifikācija;

2. pielikums - Tehniskais piedāvājums;

3. pielikums - Finanšu piedāvājumu.

1. **Pušu rekvizīti un paraksti**
1. Iekļaujot šofera darba samaksu. [↑](#footnote-ref-1)
2. Neiekļaujot šofera darba samaksu. [↑](#footnote-ref-2)
3. Brigāde klientu pārnešanai: vismaz 2 (divi) cilvēki, viens no tiem var būt pakalpojuma sniegšanā iesaistītais šoferis. [↑](#footnote-ref-3)